paragraph_text: Clockwork Angels devetnaesti je i posljednji studijski album kanadskog rock sastava Rush. Diskografska kuća Anthem Records objavila ga je u Kanadi 12. lipnja 2012., dok ga je Roadrunner Records objavio 8. lipnja u Australiji, 12. lipnja u SAD-u i 13. lipnja u Europi. Članovi grupe posvetili su se skladanju novog studijskog albuma dok su se godinu i pol odmarali nakon turneje Snakes & Arrows Tour. Dio albuma snimljen je u travnju 2010. u studiju Blackbird Studio u Nashvilleu, Tennesseeju, dok je ostatak sniman od listopada do prosinca 2011. u studiju Revolution Recording u Torontu, Ontariju.